UGARTE ZUBIZARRETA (EH Bildu, 2017-12-21):
Zein sorpresa gutxi ematen dituen Parlamentu honek zori txarrez.
Argi geratu da Gobernuaren aldeko taldeen partetik zelako eskakeada, zelako eskakeada da langileen baldintzen aurrean. Eskakeada galanda. Aitzakia pila bat, hanka sartze juridikoak barne. Hanka sartze juridikoak barne.
Subrogazioa legala da, eta horraino joatea hori bai ez nuela espero. Subrogazioa legala da, eta legez, legeak aitortzen du langileak subrogatu egin behar direla.
Arazo hau ez zenukete edukiko zerbitzu hau publifikatuko balitz, eta intsistitzen dut, zerbitzu hau, eta egunero eman behar diren zerbitzuekin saiakera egin beharko genuke zerbitzu horiek publifikatzeko eta langile horien baldintzak, beste langile guztienak, Administrazioaren langile guztienak bezalakoak izateko, zeren bestela izugarrizko desberdintasunak ditugu batzuen eta besteen artean, soldatetan eta lan baldintzetan. Eta uste dut politikoki ez dela batere egokia funtzionatzea bi erritmoetako administrazio batekin, administrazio pribatu batekin eta administrazio publiko batekin.
Baina berriro diot, behin hori erabakita dagoelarik, behin erabaki duzuela ohiko zerbitzuak eta ezinbestekoak diren zerbitzuak, eta gainera kasu honetan, hain garrantzitsuak diren zerbitzuak pribatuak izatea, gutxienez bermatu egin behar da zerbitzu horiek emango direla kalitatez.
Eta zerbitzu bat kalitatez emateko bi irizpide nagusi daude, bi irizpide nagusi daude. Bata da zerbitzuaren antolakuntza, eta zerbitzuaren antolakuntza egokia izan behar da. Zuk jakin behar duzu zein motatako langileak behar dituzun, zein baliabide material behar dituzun, ze aurrekontu behar duzun, eta gero langile horiek baldintza duinetan egin behar dute lana, zeren baldintza duinetan lan egiten ez duten langileen kalitatea jaitsi egiten da.
Eta esaten dizut zeren zerbitzu publikoen erabiltzailea naiz, eta ikusten ari naiz zerbitzu publiko horien kalitatea jaisten ari dela, Eusko Jaurlaritzak eskaintzen dituen zerbitzu publikoen kalitatea jaisten ari dela izugarri...
...zerbitzu publikoen erabiltzailea naiz eta ikusten ari naiz zerbitzu publiko horien kalitatea jaisten ari dela, Eusko Jaurlaritzak eskaintzen dituen zerbitzu publikoen kalitatea jaisten ari dela, izugarri, bai hezkuntza publikoan, bai osasungintzan, nik nagusiki erabiltzen ditudan bi zerbitzu publikoetan, eta hori da langileen kalitatea eta lan baldintzen kalitatean merma izugarria dagoelako.
Beraz, kalitatezko administrazio publikoak, kalitatezko zerbitzu publiko bat nahi baldin badugu, eta gizartearen gehiengoak administrazio publikoa behar dugu, egia da gehien daukatenek, ahalmen gehien daukatenek, ahalmen ekonomiko gehien daukatenek ez dutela administrazio publikoa behar eta orduan beno, badituztela beren mekanismoak, beraien aseguru pribatuak, beraien mediku pribatuak, beraien hezkuntza pribatua eta abar, abar eta abar.
Baina jende askok behar dugu administrazio publikoa eta behar dugu administrazio publiko sendo bat, potente bat eta garantista. Eta horretarako behar dugu telefonoz deitzen dugunean eta larrialdi bat dagoenean beste aldean dagoenak baldintza egokiak edukitzea.
Eta nik nahi dut kontseilari bat arduraz hartzen duena beretzako lanean ari den jende hori, nahiz eta zuzenki berarekin harreman juridiko bat ez eduki edo harreman laboral bat ez eduki, egingo duela lana baldintza egokietan.
Herritar bezala hori da eskatzen diodana Eusko Jaurlaritzari eta Eusko Jaurlaritzak eduki beharko luke etika politiko minimo bat hori egiteko eta hori bermatzeko.
Eta ezin dena da, tamaina honetako gatazka laboral bat dagoenean eskuak garbitu eta esan ez dela bere erantzukizuna, eta gainera plegu batzuk atera.
En puridad eta txukun egingo bagenu, egin beharko litzatekeena da mahai bat egin langile hauekin, mahai bat ireki langile hauekin, Eusko Jaurlaritza, enpresa adjudikatarioa eta besteen artean, langileen artean hitz egin, adostu zeintzuk diren baldintza egoki horiek, subrogazio klausulak barne.
Eta klaro, hemen ere, badaukagu bigarren deribada bat, eta bigarren deribada horri buruz hitz egiteko ez daukat denborarik, baina egia da sektore askotan ez ditugula, ez daukagula un marco vasco de relaciones laborales, egokia eta behar litzatekeen bezalakoa.
Orduan, sektore askotan, gure lan baldintzen erreferentziak estatalak direla. Baina horren aurrean Eusko Jaurlaritzak badauka erantzukizuna eta ezin du ostrukarena egin, aurrekoan kontseilariak egin zuen bezala, Becerra jaunaren interpelazioaren aurrean.
Erantzukizuna badauka, asumitu dezala eta hemendik aurrera, zeren gainera ikusi dut Becerrari erantzun diozula, baina nireari ez, badirudi jardin handietan sartzea delako.
Uste dut, Gipuzkoan egin zen bezala, hemen ere borondate politikoa balego egin daitekeela.
Behar dugu sektore publiko indartsu bat eta sektore publiko indartsu bat edukitzeko, behar dugu externalizatzen ditugun zerbitzu horietan langileen baldintzak garantizatzea. Eta langileen baldintzak izatea duinak, EAEn dagoen maila ekonomikoaren arabera.
Eta EAEn dagoen maila ekonomikoa badakigu zein den, badakigu guztiok ditugun soldatak eta administrazioan dauden soldatan zeintzuk diren, eta gauza berdina exijitu behar dugu modu pribatuan lanean dabiltzanentzako.
Eta arduratzen garen bezala adjudikatarioak diren enpresa pribatuen irabaziak bermatzeaz, zeren horretaz bai arduratzen garela, eta ondo gainera, beraiei exijitu behar zaie errespontsabilitate soziala, zeren beraiek diru publikoa ari dira kudeatzen, Nerea Llanosek esan duen bezala, eta diru publikoaren kudeaketan, askoz arduratsuagoak izan beharko ginateke.
Beraz, pleguak aldatu behar dira, fiskalizatu egin behar dira kontratu guztiak, fiskalizatu egin behar dira, eta horretarako behar dugu segurtasun juridikoa. Eta segurtasun juridikoa emango digu lege batek, eta horixe da gaur aldarrikatu nahi duguna.
Eta beno, zorte on.
(Txaloak)